Kathryn Morris

Kathryn Susan Morris (Cincinnati, 1969ko urtarrilaren 28a) aktore estatubatuarra da. Cold Case telesailean Lilly Rush detektibearen rola betetzeagatik da ezaguna.

Biografia 
Kathryn Morris Cincinnatin jaio zen, Ohion, baina Windsor Locks (Connecticut) hirian hazi zen familia kristau batean. 6 urte zituenetik 17 izan arte Bibliaren gerrikoa deritzon eremuan (Estatu Batuetako hego-ekialdean) bidaiatzen aritu zen familiarekin "The Morris Code" izeneko gospel taldea osatuta. hainbat ikastetxetan ikasi ondoren Temple Unibertsitatean antzerkigintza ikasketa egin zituen. Ikasketak amaitu bezain laister Grease musikalean oinarrituriko japoniar bideoklip batean hartu zuen parte.

Aurreneko aktore lana Long Road Home telefilmean izan zuen 1991 urtean. 1997an As Good as It Gets filmean paper txiki bat izan zuen. Filma hurrengo urteko Oscar Sarietan nagusi izan zen. Urte berean Pensacola: Wings of Gold telesaileko protagonista izan zen. 1999an Xena: Printzesa gerlaria telesailean Najararen rola bete zuen. Hurrengo urtean paper bera errepikatu zuen. Hurrengo urteetan bi film ezagunetan hartu zuen parte, A.I. Artificial Intelligence (2001) eta Minority Report (2002). 

2003an Cold Case telesailerako castingean aukeratua izan zen. Lilly Rush detektibearen paperean zazpi denboraldi bete zituen.

2010 urtean Johnny Messner aktorea Cold Case telesailean agertu zen eta harekin harremana hasi zuen. 2013an haurdun zegoela adierazi zuen eta bikiak izan zituen.

Filmografia

Filmak

Telebista

Erreferentziak

Kanpo estekak 

 Aktorearen IMDBko fitxa irakurgai 

Cincinnatiarrak
Ameriketako Estatu Batuetako emakume aktoreak